બૅન્કની નોકરી તેમને મમ્મી સુધાબહેનના કાકા શાન્તિલાલ મથુરદાસ શાહે અપાવી હતી જેમનો એ ખૂબજ આદર કરતા. નોકરી ગમે ત્યાં હોય, ગોધરા કે વડોદરાના / Vadodara શાન્તિકાકાના ઘરે મળવાનું તે કદી ચૂકતા નહીં. ગામે-ગામ ફરવાને કારણે જ પોતાનું ઘર તેમણે ખૂબ મોડું બનાવ્યું. એ બાબતમાં ચંપાબા અને કાન્તિદાદા (નાના-નાની) તેમને અવાર-નવાર કહેતા રહેતા. અમદાવાદમાં આજે જ્યાં રહીએ છીએ તે અપાર્ટમેન્ટ ખરીદતાં પહેલા તેમણે ઓછામાં ઓછી પાંચસો સ્કીમ જોઈ હશે. બેઠક રૂમમાં પડતા બાથરૂમ – સંડાસના બારણા જોઇને તે હંમેશાં ટિપ્પણી કરતાં કે ભણેલા – ગણેલા પ્લાનર, એંજિનિયર કે બિલ્ડર આવા ઘર કેમ કરીને બનાવતા હશે.